**** 031 01 Liptovský Mikuláš DIČ: 2020427827

**O B E C L I P T O V S K Ý T R N O V E C**

Liptovský Trnovec 160 IČO: 00315541 tel: 00421 44 5598311

031 01 Liptovský Mikuláš 01 DIČ: 2020427827 tel: 00421 44 5598340

e-mail: trnovec@alconet.sk

 

**VÝROČNÁ SPRÁVA**

**ZA ROK 2016**

**Obsah**

Úvodné slovo starostu obce

1. Základná charakteristika obce
	1. Identifikačné údaje
	2. Geografické údaje
	3. Demografické údaje
	4. Ekonomické údaje
	5. Symboly obce
	6. História obce
	7. Sociálne zabezpečenie
	8. Organizačná štruktúra obce
	9. Vízie obce
	10. Ciele obce
2. Prehľad rozpočtového hospodárenia obce
	1. Plnenie a čerpanie rozpočtu za rok 2016
3. Bilancia aktív a pasív
	1. Aktíva
	2. Pasíva
4. Vývoj pohľadávok a záväzkov
	1. Pohľadávky
	2. Záväzky
5. Podnikateľská činnosť a výsledok hospodárenia
6. Ostatné informácie
	1. Významné akcie
	2. Udalosti po skončení účtovného obdobia
	3. Významné riziká a neistoty, ktorým je účtovná jednotka vystavená

**Úvodné slovo starostu obce**

Vážení poslanci, občania našej dediny, priatelia

Výročná správa obce Liptovský Trnovec za rok 2016, ktorú predkladám poskytuje pravdivý a nestranný pohľad na dosiahnuté činnosti a výsledky obce. Ku skončeniu kalendárneho a účtovného roka obci neodmysliteľne patrí dôkladne hodnotenie ekonomickej činnosti. Posúdiť kvalitu odvedenej práce však samozrejme môžu najlepšie občania. V posledných rokoch spoločenská, ekonomická a sociálna situácia prináša každodenne veľa problémov, pre organizácie, firmy a neposlednom rade aj pre ľudí. Zmierniť túto situáciu môžeme ak si budeme navzájom pomáhať, vychádzať si v ústrety samozrejme v rámci svojich možností a schopností, aby sme si vytvorili pekné pokojné a šťastné podmienky pre život v našej dedine. Chcem sa poďakovať poslancom obecného zastupiteľstva, zamestnancom obce, aktivačným pracovníkom a všetkým ktorí sa v minulom roku aktívne zapájali do činnosti v obci.

1. Základná charakteristika Obce Liptovský Trnovec
	1. Identifikačné údaje

Názov obce: Obec Liptovský Trnovec

Adresa obce: Liptovský Trnovec 160, 031 01 Liptovský

 Mikuláš

IČO: 00315541

DIČ: 2020427827

Deň vzniku: Obec ako samostatný územný a správny celok sa riadi zákonom číslo 369/1990 Zb. o obecnom zriadení v znení neskorších zmien a doplnkov a Ústavou Slovenskej republiky.

* 1. Geografické údaje

Geografická poloha obce: okres Liptovský Mikuláš

Okolité obce: Kvačany, Liptovská Sielnica, Liptovské

 Matiašovce

Celková rozloha kat. územia: 2745 Ha

Nadmorská výška: 570 m. n. m.

* 1. Demografické údaje

Národnostná štruktúra: slovenská

Náboženské zloženie: rímsko katolícke, evanjelické augsbugského

 vyznania

Počet obyvateľov k 31. 12. 2016 581 z toho: muži 271, ženy 310

|  |
| --- |
| Kategória Spolu Muži Ženy |
| Vek od 0 do 15 rokov 81 33 48 |
| Vek od 16 do 60 rokov 379 188 191 |
| Vek od 61 a viac 121 50 71 |

Vývoj počtu obyvateľov za obdobie rokov 2012 – 2016 je mierne klesajúci.

* 1. Ekonomické údaje

Vývoj zamestnanosti: Okres má prevažne priemyselný, v menšej miere poľnohospodársky charakter. V priemysle dominuje drevospracujúci, elektrotechnicky priemysel a stavebná činnosť. Z hľadiska ďalšieho rozvoja zamestnanosti je veľmi významný jeho prírodný potenciál, ktorý podmieňuje rozvoj cestovného ruchu a následne možnosti vzniku nových celoročných, resp. sezónnych pracovných príležitostí.

Symboly obce

**Erb obce** : Zapísaný v Heraldickom registri Slovenskej republiky č.j. HR 143/L- 132/01 v Bratislave dňa 10.09.2001. Erb obce je zapísaný v podobe v červenom štíte strieborná zlatovlasá a zlatobradá hlava muža.

**Vlajka obce** : pozostáva zo siedmich pozdĺžnych pruhov vo farbe bielej, červenej, bielej, červenej, žltej, červenej a žltej. Vlajka má pomer strán 2:3 a ukončená je tromi cípmi, t.j. dvomi zástrihmi, siahajúcimi do tretiny jej listu.

**Logo obce** **:**

Logo obce tvorí erb obce

* 1. História obce

 Liptovský Trnovec leží v strednej časti Liptovskej kotliny vo výške 570 m.n.m. v doline potoka Petrušky. Intravilán obce je vklinený medzi vrchy Hrádok (683 m.n.m. ) na severe, Krochva (655 m.n.m.) na východe a Hájiky (613 m.n.m. )na západe. Nachádza sa 6 km severozápadne od okresného mesta Liptovský Mikuláš, priamo pri ceste II. Triedy číslo 584. Súčasťou obce je miestna časť Beňušovce vzdialená 2, 5 km severne. Južne od intravilánu obce sa pri brehoch vodnej nádrže Liptovská Mara rozkladá rekreačné stredisko s autokempingom.

 Najstaršia správa o Liptovskom Trnovci je v listine kráľa Ladislava IV. z roku 1283. Kráľ vtedy daroval zemanom Matiašovský majetok, ktorý ležal v susedstve Trnoveckého chotára. Trnovec už vtedy jestvoval, mal ustálený chotár, čo svedčí o dlhšom trvaní tunajšieho sídliska pred rokom 1283.

 Trnovec bol v 14. – 16. storočí dokázateľne sídlom farnosti. Kostol jestvujúci začiatkom 14. storočia bol zasvätený Jánovi Krstiteľovi a v 16. storočí sv. Duchu.

 Súčasný kostol sv. Ducha klasicistický z roku 1810 až 1820 je postavený na mieste stredovekého kostola zo začiatku 14. storočia. Pri veľkom požiari roku 1874 zhorel aj s vežou spolu s katolíckou školou. Neskôr bol renovovaný.

 Trnovec v roku 1429 dostal od uhorského kráľa zvláštnu výsadnú listinu, podľa ktorej sa stal slobodnou obcou s právom konať trhy každú nedeľu a jarmok na Turíce. Privilegiálne listiny mestečka Trnovec znamenali, že si Trnovčania mohli slobodne voliť richtára.

 V roku 1465 kráľ Matej Korvín potvrdil privilégiá, ktoré dostal Trnovec od Jána Huňadyho v roku 1449 a menoval ho kráľovským mestečkom. Za toto právo platil Trnovec 60 zlatých ročne kráľovskej komore. Znamenalo to preň veľké právo aj právo meča. Z tohto obdobia je dodnes zachovaný pranier so železným mečom a okovami. V súčasnosti je to chránená kultúrna pamiatka pri budove Obecného úradu.

 V 16. storočí zasiahla Trnovec reformácia. Od roku 1707 do roku 1781 nebola v Trnovci evanjelická cirkev. Trnovčania mali osobitný dom – radnicu, mestský dom, urbársky dom, v ktorom úradoval richtár s prísažnými, kostol, faru, chudobinec, resp. špitál a panskú krčmu. Bol tu tradičný mlyn. Tunajší trh a jarmok bol znakom mesta. V roku 1625 pracovala v Trnovci mestská píla.

 Z výsledkov prvého úradného sčítania obyvateľstva v Uhorsku z roku 1784, Trnovec mal 157 domov a 1094 obyvateľov.

 V druhej polovici 19. storočia bola v Trnovci zriadená obecná svojpomocná sýpka – pokladnica na zbožie, predchodkyňa neskoršieho peňažného ústavu Vzájomnej pomocnice.

 V prvej polovici 19. storočia sa stal Trnovec jedným z kultúrnych centier Liptova. Pričinil sa o to evanjelický farár, národovec a kultúrny pracovník Ján Lehotský a manželkou Johanou. Za ich pôsobenia boli položené základy ochotníckeho divadla v Trnovci v roku 1864. V roku 1869 bol v Trnovci založený ženský spolok Vesna. Pravdepodobne okolo roku 1875 vznikol v Trnovci Dobrovoľný hasičský zbor.

 V roku 1959 bolo založené Jednotné roľnícke družstvo, ktoré zamestnávalo podstatnú časť obyvateľov Trnovca a v 70-tych rokoch bolo zlúčením s Jednotným roľníckym družstvom v Kvačanoch vytvorené spoločné Poľnohospodárske družstvo.

 V 60.tych rokoch 20. storočia sa začalo s výstavbou vodného diela Liptovská Mara a veľká časť obyvateľov sa vysťahovala do sídliskových častí okresného mesta Liptovský Mikuláš. Na obdobie dvadsiatich rokov bola v obci zastavená výstavba. V roku 1978 bola zrušená dvojtriedna základná škola.

 K obnoveniu kultúrnych tradícií dochádza po roku 1989, rozvíja sa moderné umenie – amatérska filmová tvorba, divadelné predstavenia, stretnutia rodákov obce. V rokoch 2005 – 2008 boli zorganizované kultúrno-spoločenské akcie, ktoré niesli názov Trnovecký jarmok.

 V súčasnom období pracujú v Liptovskom Trnovci nasledovné organizácie a spoločenstvá: Dobrovoľný hasičský zbor, Jaskyniarsky klub, Občianske združenie cestovného ruchu, Občianske združenie Čistý Liptov, Poľovnícke združenie Ostrô, Pozemkové spoločenstvo bývalých urbarialistov, Spevácky zbor Svornosť, Telovýchovná jednota Družstevník.

 Súčasný Liptovský Trnovec ponúka svojou polohou a peknou okolitou prírodou návštevníkom rozmanité možnosti trávenia voľného času. Kúpanie na Liptovskej Mare s možnosťou ubytovania v autokempingu, v blízkosti obce sa nachádza Aquapark Tatralandia s možnosťou kúpania v bazénoch v termálnej minerálnej vode, vodných športov. Obec ponúka svojim návštevníkom rozmanité vychádzky do prírody.

* 1. Sociálne zabezpečenie

Obec v roku 2016 sociálne služby nezabezpečovala, nakoľko nebola žiadna požiadavka zo strany obyvateľov.

* 1. Organizačná štruktúra obce

Orgány vo volebnom období 2014 – 2018

Starosta obce: Ing. Karol Maťko

Predstaviteľom obce a najvyšším výkonným orgánom obce je starosta. Jeho funkcia je verejná. Funkčné obdobie začína zložením sľubu. Je štatutárnym orgánom v majetkovoprávnych vzťahoch obce a v pracovnoprávnych vzťahoch obce. Starosta obce zvoláva zasadnutia obecného zastupiteľstva, podpisuje uznesenia, vykonáva obecnú správu, zastupuje obec vo vzťahu k štátnym orgánom, k právnickým a fyzickým osobám, rozhoduje vo všetkých veciach správy obce, ktoré nie sú zákonom alebo štatútom obce vyhradené obecnému zastupiteľstvu.

Zástupca starostu obce: Peter Jurčo

Hlavný kontrolór obce: Ing. Pavel Tylka

 Funkciu hlavného kontrolóra zriaďuje obecné zastupiteľstvo. Hlavný kontrolór je zamestnancom obce, ktorý vykonáva kontrolnú činnosť. Je volený na šesť rokov.

Poslanci obecného zastupiteľstva

1. Peter Jurčo
2. Martin Chebeň
3. Peter Tkáč
4. Vladimír Osadský
5. Pavol Vozárik
6. Mgr. Mária Fiačanová
7. Ľubomír Karaska

 Obecné zastupiteľstvo je zastupiteľský zbor obce zložený z poslancov zvolených v priamych voľbách obyvateľmi obce. Rozhoduje o základných otázkach života obce, určuje zásady hospodárenia a nakladania s majetkom obce, schvaľuje rozpočet obce a jeho zmeny, schvaľuje územný plán obce, rozhoduje o zavedení a zrušení miestnej dane a miestnych poplatkov, o prijatí úveru alebo pôžičky, vyhlasuje hlasovanie obce v najdôležitejších otázkach života a rozvoja obce, zvoláva verejné zhromaždenia občanov, schvaľuje dohody a členstvo obce v združení, určuje organizáciu obecného úradu, určuje plat starostu a hlavného kontrolóra, zriaďuje , zrušuje a kontroluje rozpočtové a príspevkové organizácie obce, zakladá a zrušuje obchodné spoločnosti, schvaľuje zástupcov obce do ich orgánov, schvaľuje majetkovú účasť obce v právnickej osobe, schvaľuje združovanie obecných prostriedkov, ustanovuje erb obce, vlajku obce, pečať obce.

Komisie pri obecnom zastupiteľstve:

* Komisia bezpečnostná
* Komisia finančná a bytová
* Komisia výstavby a plánovacia
* Komisia kultúrna a telovýchovná
* Komisia verejného poriadku
* Komisia cestovného ruchu

Štruktúra obecného úradu

Účtovníčka

Administratívny zamestnanec

Údžbár + CO + Vodovod +ČOV

Knihovník, kronikár

Pláž ATC

Riaditeľka MŠ

Učiteľka

Kuchárka ŠJ

Upratovačka

Obecný úrad vykonáva odborne, administratívne a organizačné práce

súvisiace s plnením úloh samosprávy obce najmä:

1. Úsek správy dane z nehnuteľnosti a miestnych poplatkov

-Spravuje daňové priznania

-Vystavuje rozhodnutia k dani a poplatkom

-Zabezpečuje platby dane a poplatkov

-Spracováva výkazy a potvrdenia

1. Úsek preneseného výkonu štátnej správy
* Vedie a účtuje poskytnuté dotácie a transfery
* Zabezpečuje ich použitie a vyúčtovanie
1. Vedenie účtovníctva obce
* Spracováva a vedie evidenciu účtovných dokladov
* Spracováva rozpočet obce podľa rozpočtovej klasifikácie
* Sleduje čerpanie rozpočtu počas rozpočtového roka
* Zabezpečuje evidenciu, účtovanie a inventarizáciu majetku obce
* Zabezpečuje vykonanie auditu obce
1. Úsek mzdovej a personálnej agendy
* Zabezpečuje vedenie personálnej a mzdovej agendy
* Zabezpečuje výpočet miezd a fondov do poisťovní
1. Úsek evidencie obyvateľstva a domov
* Udržuje v aktuálnom stave evidenciu obyvateľstva a domov
* Spracováva hlásenia z evidencie obyvateľstva
* Vedie a aktualizuje stály zoznam voličov
* Vedie evidenciu dokumentov a listín z evidencie obyvateľov a domov
* Zabezpečuje pridelenie súpisných čísiel a index domov
* Zabezpečuje predaj a evidenciu štátnych rybárskych lístkov
* Zabezpečuje evidenciu psov
1. Úsek administrácie
* Zabezpečuje prijatie a odoslanie korešpondencie a jej evidencie
* Zabezpečuje evidenciu VZN, zápisníc a uznesení
* Zabezpečuje evidenciu vnútorných smerníc obce

 Obec Liptovský Trnovec je právnickou osobou, ktorá za podmienok ustanovených zákonom samostatne hospodári s vlastným majetkom a vlastnými príjmami.

Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

 Obec financuje svoje potreby predovšetkým z vlastných príjmov, dotácií zo štátneho rozpočtu a z ďalších zdrojov. Na plnenie svojich úloh môže použiť návratné zdroje financovania, dotácie zo štátneho rozpočtu.

 Majetkom obce sú veci vo vlastníctve obce a majetkové práva obce. Majetok obce slúži na plnenie úloh obce, má sa zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné. Majetok obce možno použiť na verejné účely, na podnikateľskú činnosť a na výkon samosprávy obce. Zásady hospodárenia s majetkom obce určuje obecné zastupiteľstvo. Obec môže vložiť svoj majetok ako vklad do obchodnej spoločnosti alebo môže zo svojho majetku založiť právnickú osobu.

 Obec je združená v spoločnom obecnom úrade podľa § 20 zákona číslo 369/1990 Zb. o obecnom zriadení na prenesený výkon štátnej správy na úseku stavebného poriadku a na úseku sociálnej pomoci s ďalšími obcami.

 Dotácie na úhradu nákladov preneseného výkonu štátnej správu sa zabezpečujú prostredníctvom správcu, kapitoly štátneho rozpočtu, do ktorého vecnej pôsobnosti patrí výkon štátnej správy, ktorý sa preniesol na obec.

 Ďalšie dotácie v súlade so zákonom o štátnom rozpočte na príslušný rozpočtový rok sa zabezpečujú prostredníctvom Ministerstva financií Slovenskej republiky, do ktorého vecnej pôsobnosti patrí činnosť, ktorá sa má financovať.

 Obec, ako subjekt verejnej správy zadefinovaný v § 3 zákona číslo 523/2004 Z. z. o rozpočtových pravidlách verejnej správy v znení neskorších predpisov, je právnickou osobou zapísanou v registri organizácií vedenom Štatistickým úradom SR podľa zákona číslo 540/2001 Z. z. o štátnej štatistike.

* 1. **Vízie obce**

V rámci projektov obec v tomto volebnom období chce vybudovať:

1. Bezpečnostný kamerový systém obce,
2. Stavebné úpravy obecného úradu plynofikácia a fotovoltaické generovanie energie a
3. dokončiť kanalizáciu obce s rozšírením kapacity ČOV
	1. **Ciele obce**

Zvýšenie kvality života občanov, úrad bližšie k občanovi, informovanosť a transparentnosť pri riadení, znižovanie nákladov, skvalitňovanie životného prostredia.

1. **Prehľad rozpočtového hospodárenia obce**

 Obec financuje svoje potreby predovšetkým z vlastných príjmov, zo štátnych dotácií, ako aj z ďalších zdrojov. Rozpočet obce na rok 2016 bol zostavený v súlade s ustanovením § 10 ods.3 zákona č. 583/2004 Z. z. o rozpočtových pravidlách územnej samosprávy a o zmene a doplnení zákonov v znení neskorších predpisov.

 Rozpočet obce sa vnútorne člení na bežné príjmy a bežné výdavky (ďalej len bežný rozpočet), kapitálové príjmy a kapitálové výdavky (ďalej len kapitálový rozpočet) a finančné operácie.

**2.1. Plnenie a čerpanie rozpočtu**

* **Bežný rozpočet** , ktorom uvádza o bežnom rozpočte príjmov a výdavkov na príslušný rok a o ich realizácii od začiatku roka do konca sledovaného obdobia v členení podľa rozpočtovej klasifikácie. Údaje o príjmoch sa preberajú z účtov 221 a 211 a tvoria položky 111, 121, 133 a kategórie 210, 220, 240, 290, 310 ekonomickej rozpočtovej klasifikácie. Výdavky bežného rozpočtu tvoria kategórie 610 až 640 ekonomickej rozpočtovej klasifikácie.
* **Kapitálový rozpočet**, v ktorom uvádza o kapitálovom rozpočte príjmov a výdavkov na príslušný rok a o ich realizácii od začiatku roka do konca sledovaného obdobia v členení podľa rozpočtovej klasifikácie. Údaje o príjmoch sa preberajú z účtov 221 alebo 211 a tvoria kategórie 230, 320 ekonomickej rozpočtovej klasifikácie. Výdavky kapitálového rozpočtu tvoria kategórie 710, 720 ekonomickej rozpočtovej klasifikácie.
* **Finančné operácie**, ktorými sa realizujú návratné zdroje a ich splácanie tvoria kategórie 410, 430, 450, 820.

Rozpočet na rok 2016 bol zostavený v príjmovej a výdavkovej časti ako vyrovnaný vo výške 330 237,00 €. Hospodárenie obce sa riadilo podľa schváleného rozpočtu na rok 2015. Rozpočet obce bol schválený obecným zastupiteľstvom dňa 27.11.2015 uznesením číslo 107/2015.

Rozpočet bol zmenený desiatimi rozpočtovými opatreniami:

* prvá zmena schválená dňa 27.02.2016 uznesením č. 13/2016
* druhá zmena schválená dňa 30.05.2016 uznesením č. 43/2016
* tretia zmena schválená dňa 01.07.2016 uznesením č. 53/2016
* štvrtá zmena schválená dňa 29.07.2016 uznesením č. 59/2016
* piata zmena schválená dňa 31.08.2016 uznesením č. 69/2016
* šiesta zmena schválená dňa 22.09.2016 starostom obce č.1/2016
* siedma zmena schválená dňa 18.10.2016 starostom obce č.2/2016
* ôsma zmena schválená dňa 30.11.2016 starostom obce č.3/2016
* deviata zmena schválená dňa 21.12.2016 uznesením č. 103/2016
* desiata zmena schválená dňa 30.12.2016 starostom obce č.4/2016

Plnenie príjmov a čerpanie výdavkov za rok 2016

 Údaje v €

|  |  |  |  |
| --- | --- | --- | --- |
| Ukazovateľ | Schválený rozpočet | Upravený rozpočet | Skutočné plnenie |
| Príjmový rozpočet celkom | 272 520 | 330 237 | 327 444 |
| Výdavkový rozpočet celkom | 272 520 | 330 237 | 305 047 |
| **Prebytok po zapojení fin.oper.** | **0** | **0** | **22 397** |
|  |  |  |  |
| Bežné príjmy | 252 551 | 309 195 | 322 561 |
| Bežné výdavky | 238 991 | 296 708 | 282 559 |
| **Prebytok** |  **13 560** | **12 487** | **40 002** |
|  |  |  |  |
| Kapitálové príjmy | 0 | 1 073 | 1 073 |
| Kapitálové výdavky | 19 969 | 19 969 | 8 710 |
| **Prebytok +/ Schodok -**  | **-19 969** |  **- 18 623** | * **7 637**
 |
|  |  |  |  |
| Bež. príj. + kap.príj. | 252 551 | 310 268 | 323 634 |
| Bež.výd. + kap.výd. | 258 960 | 316 677 | 291 269 |
| **Prebytok +****Schodok -** |  **-6 409** |  **-6 409** | **32 365** |
|  |  |  |  |
| Finan.oper,príjmové | 19 969 | 19 969 | 3 810 |
| Finan.oper.výdavk. | 13 560 | 13 560 | 13 778 |
| **Prebytok + Schodok -** | **6 409** | **6 409** | **-9 968**  |

**Bežné príjmy**

Rozpočtované bežné príjmy boli vo výške309 195 €, skutočné plnenie bolo dosiahnuté vo výške 322 561 €, čo je 104,3 %.

Najväčším príjmom obce v roku 2016 predstavovali podielové dane, ktoré boli rozpočtované vo výške 143 197 € a plnenie bolo dosiahnuté vo výške 150 258 € čo predstavuje 105 %.

Ďalšie najvyššie bežné príjmy boli dosiahnuté v položkách:

* Daň z nehnuteľnosti 28 864 €
* Daň z ubytovania 9 927 €
* Poplatok za KO 7 117 €
* Poplatky vodné 46 886 €
* Poplatky stočné 24 437 €

*V* zmysle zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov boli poskytnuté obci nasledovné dotácie a transfery:

1/ OÚ odbor stavebný Žilina 516 € - transfer na stavebný poriadok

2/ OÚ cestná doprava Žilina 24 € - transfer na pozemné komunikácie

3/ OÚ ŽP Žilina 101 €- dotácia na starostlivosť o ŽP

4/ ObÚ Lipt. Mikuláš 183 € - dotácia na register obyvateľstva

5/ Dotácia MŠ 543 €- dotácia na výchovu a vzdelávanie

Dotácie a transfery sú účelovo viazané a boli požité v súlade s účelom.

**Kapitálové príjmy**

V roku 2016 v  rozpočte nebolo rozpočtované použitie prostriedkov na úhradu kapitálových výdavkov. V priebehu roku OZ schválilo predaj pozemkov, z tohto predaja bol kapitálový príjem vo výške 1073 €.

**Finančné príjmové operácie**

V roku 2016 boli rozpočtované príjmové finančné operácie v sume 19 969 €.

**Bežné výdavky**

Rozpočtované bežné výdavky boli vo výške 296 708 €, plnenie predstavovalo

282 559 € čo je 95,2 %.

Čerpanie bežných výdavkov rozpočtu podľa jednotlivých položiek je prílohou tejto záverečnej správy.

**Kapitálové výdavky**

V roku 2016 bola zrealizovaná rekonštrukcia miestnej komunikácie Krivý kút a nákup pozemkov na rozvoj výstavby rodinných domov.

 **Finančné výdavkové operácie**

Z rozpočtovaných 19 969 € na splácanie istiny z prijatých úverov bolo skutočné

čerpanie k 31.12.2016 v sume 13 778 €, čo predstavuje 69 %.

**Výsledok hospodárenia obce za rok 2016**

Podľa ust. § 2 písm b) zákona 583/2004 Z.z. prebytkom rozpočtu obce sa rozumie kladný rozdiel medzi príjmami rozpočtu obce a výdavkami rozpočtu obce zistený podľa ust. § 10 ods.3 písm.a) a b) cit. zákona.

 - Údaje v €

|  |  |
| --- | --- |
| Bežné príjmy | 322 561 |
| Bežné výdavky | 282 559 |
| **Prebytok** | **40 002** |
|  |  |
| Kapitálové príjmy | 1 073 |
| Kapitálové výdavky | 8 710 |
| **Schodok** | **-7 637** |

Podľa ust. § 16 ods. 6 zákona č.583/2004 Z.z. je výsledok rozpočtového hospodárenia obce prebytok bežného a  kapitálového rozpočtu spolu vo výške 32 365 €.

1. **Bilancia aktív a pasív**

**Bilancia aktív a pasív k 31. 12. 2016**

 Údaje v €

|  |  |
| --- | --- |
| Aktíva | Pasíva |
| Dlhodobý hmot.majetok 1 892 910 | Záväzky dlhodobé 301 476 |
| Dlhodobý finan.majetok 138 179 | Záväzky krátkodobé 76 624 |
| Zásoby 84 | Bankové úvery 0 |
| Pohľadávky 15 958 | Vlastné imanie 949 435 |
| Bankové účt, pokl.ceniny 271 742 | Časové rozlíšenie 990 488  |
| Časové rozlíšenie 0 | Rezervy krátkodobé 850  |
| **Aktíva celkom 2 318 873** | **Pasíva 2 318 873** |

1. **Vývoj pohľadávok a záväzkov**

Obec k 31.12.2016 eviduje tieto záväzky:

- voči štátnym fondom (ŠFRB) 300 656,69 €

- voči dodávateľom 518,21 €

- voči zamestnancom 4 628,37 €

 - voči poisťovniam a daňovému úradu 3 724,02 €

 **Finančné usporiadanie vzťahov voči**

a) zriadeným a založeným právnickým osobám

b) ostatným právnickým osobám a fyzickým osobám – podnikateľom

c) štátnemu rozpočtu

d) štátnym fondom

e) rozpočtom iných obcí

f) rozpočtom VÚC

V súlade s ustanovením § 16 ods.2 zákona č.583/2004 o rozpočtových pravidlách

územnej samosprávy a o zmene a doplnení niektorých zákonov v znení neskorších

predpisov má obec finančne usporiadať svoje hospodárenie vrátane finančných vzťahov k zriadeným alebo založeným právnickým osobám, fyzickým osobám – podnikateľom a právnickým osobám, ktorým poskytli finančné prostriedky svojho rozpočtu, ďalej usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom VÚC.

1. **Obec zúčtovala finančné prostriedky voči štátnemu rozpočtu a to:**

|  |  |
| --- | --- |
| OÚ odbor stavebný Žilina  | 516,15 €transfer na stavebný poriadok |
| OÚ cestná doprava Žilina  |  23,98 € transfer na pozemné komunikácie |
| OÚ ŽP Žilina  | 101,70 € transfer na starostlivosť o ŽP. |
| OÚ Lipt. Mikuláš  | 183,15 € transfer register občanov |
| OÚ odbor školstva Žilina |  543,00 € transfer MŠ výchova a vzdelávanie |
| MV SR | 624,18 € transfer voľby  |
| MV SR  |  31,40 € transfer register adries |
| MV SR | 2 000,00 € dotácia DHZO SR |
| MV SR | 27,43 € transfer odmena na dohodu/sklad CO |

1. **Finančné usporiadanie voči štátnym fondom**

Obec neuzatvorila v roku 2016 žiadnu zmluvu so štátnymi fondmi.

1. **Finančné usporiadanie voči rozpočtom iných obcí**

Obec neposkytla a ani neprijala finančné prostriedky z iných obcí .

1. **Finančné usporiadanie voči právnickým osobám a fyzickým osobám - podnikateľom:**

V roku 2016 obec poskytla zo svojho rozpočtu dotácie v zmysle VZN o poskytovaní dotácií z rozpočtu obce:

|  |  |
| --- | --- |
| Názov prijímateľa dotácie  | Suma v €  |
| TJ Družstevník Lipt.Trnovec  | 3 000 |
| ECAV Liptovský Trnovec | 1 000 |
| OZ Za čistý a zdravý Liptov |  200 |

1. **Podnikateľská činnosť a výsledok hospodárenia**

Obec podniká na základe živnostenského oprávnenia. Predmetom podnikania je prevádzka pláže v ATC Liptovský Trnovec.

**Prehľad o hospodárení pláže ATC za rok 2016**

 Údaje v €

|  |  |
| --- | --- |
| Celkové náklady  | 62 051,48 |
| Celkové výnosy  | 67 145,04 |
| Hospodársky výsledok pred zdanením |  **5 093,56** |
| Daň po úľavách a po zápočte dane  | 1 120,58 |
| Úhrn preddavkov zaplatených za zdaň. obdobie  |  5 985,62  |
| **Daňový preplatok**  |  **4 865,04**  |

Podnikateľská činnosť pláž ATC za rok 2016 vykázala kladný hospodársky výsledok pred zdanením vo výške 5 093,56 €. Daň podnikateľskej činnosti bola vypočítaná vo výške 1 120,58 €.

Podľa ust. § 42 zákona č.595/2003 Z.z o dani z príjmov v znení neskorších zmien a predpisov pre  rok 2016 vyplývala pre obec platiť štvrťročné preddavky na daň za bežné zdaňovacie obdobie a to vo výške ¼ dane za predchádzajúce zdaňovacie obdobie, čo predstavovalo 5 985,62 €. Daňový preplatok vo výške **4 865,04 €** bude vrátený Daňovým úradom na bankový účet obce v roku 2017.

Výnosy a náklady na túto činnosť sa nerozpočtujú a sledujú sa na samostatnom mimorozpočtovom účte.

6. Ostatné informácie
6.1. Významné akcie

* Výmena okien na obecnom úrade
* Rekonštrukcia strechy na obecnom úrade
* Oprava miestnej komunikácie Krivý kút
* Úprava a údržba verejných priestranstiev
* V spolupráci OOCR Liptovský Mikuláš bol vybudovaný informačný systém orientačných tabúľ v obci Liptovský Trnovec zo zdrojov OOCR.

6.2. Udalosti po skončení účtovného obdobia

z hľadiska budúcich cieľov bude obec aj naďalej prostredníctvom svojich orgánov
plniť hlavne samosprávne funkcie na ktoré bola zriadená a prenesené úlohy
štátnej správy, tak ako je to stanovené v zákone č. 416/2001 Z. z. o prechode
niektorých pôsobností z orgánov štátnej správy na obce. Výročná správa sa
vyhotovuje za účtovné obdobie od 1.1.2016 do 31.12.2016. Podľa ust. §16 ods.3
zákona č.583/2004 Z.z. o rozpočtových pravidlách územnej samosprávy
a o zmene a doplnení niektorých zákonov obec dala overiť účtovnú závierku
v zmysle zákona č.431/2002 Z.z. o účtovníctve v znení neskorších predpisov.

6.3. Významné riziká a neistoty, ktorým je účtovná jednotka vystavená

Obec vedie súdny spor voči spoločnosti TATRA DEVELOPMENT, s.r.o. ul.
1.mája 1960/54 Liptovský Mikuláš.

V Liptovskom Trnovci, dňa 31.03.2017

Vypracovala: Ing. Eva Mikulášová, účtovníčka
Schválil: Ing. Karol Maťko, starosta



 13